钦定古今图书集成/明伦汇编/氏族典/第276卷 > 王原
## 钦定古今图书集成/明伦汇编/氏族典/第276卷 > 王原

按《明外史王原传》：“原，文安人。襁褓时，父珣以家贫役
重，逃去，不知所之。原稍长，问父所在，母告以故，原大
悲痛。及娶妻月馀，原号哭与母别。遍历山东数年，转
至辉县，夜宿野寺门外，天将曙，一僧启门出，骇曰：‘若
何人’？原曰：‘文安人，寻父而来。僧引入禅堂，老僧怜而
予之粥。珣方执爨灶下，老僧素知为文安人，乃语之’”
曰：“汝识此少年乎？”曰：“不识也。”曰：“此若同里曷。”问之，珣
问：“汝父谓谁？”原以珣名对。珣呼原乳名，原泣曰：“是也。”
相抱持哭，悲感旁人。原竟迎父以归。后原子孙多仕
宦者。